**מֵירוֹן מֶדְזִינִי** (נולד ב-2 בספטמבר 1932) הוא פרופסור אמריטוס ללימודי יפן באוניברסיטה העברית בירושלים, לשעבר דובר לשכת ראש הממשלה של לוי אשכול, גולדה מאיר ויצחק רבין (כהונה ראשונה) וראש לשכת העיתונות הממשלתית.

ביוגרפיה
--------

מדזיני נולד בירושלים למשה מדזיני שהיה פרשן מדיני בקול ירושלים, בקול ישראל ובעיתון "הארץ" (ושהעביר את השידור של החלטת החלוקה) ולרגינה לבית המבורגר שהייתה חברת ילדות של גולדה מאיר במילווקי. הוא למד בבית הספר הריאלי בחיפה.

שירת בצה"ל כקצין חי"ר ולאחר מכן למד בסיטי קולג' בניו יורק, בעת שהוריו היו בארצות הברית לרגל עבודת אביו. בשנים 1957–1959 עבד כעוזר נספח העיתונות בשגרירות ישראל בוושינגטון. ב-1960 קיבל תואר מוסמך מאוניברסיטת ג'ורג'טאון בוושינגטון ביחסים בינלאומיים. בין 1959 ועד 1962 למד יפנית ולימודי המזרח הרחוק באוניברסיטת הרווארד ממנה קיבל תואר דוקטור. עם חזרתו לארץ בספטמבר 1962 נתמנה למנהל לשכת העיתונות הממשלתית בירושלים, ובמקביל היה ממקימי החוג ללימודי מזרח אסיה באוניברסיטה העברית בירושלים. ב-1966 מונה לדובר לשכת ראש הממשלה לוי אשכול. ביולי 1973 נתבקש לשמש גם כדובר לשכת ראש הממשלה גולדה מאיר, וכמה חודשים של יצחק רבין בכהונתו הראשונה כראש ממשלה. ביולי 1976 מונה למנהל לשכת העיתונות הממשלתית. לאחר המהפך נטל זאב חפץ את סמכויותיו של מדזיני.

בין השנים 1978 עד 1995 שימש בכמה תפקידים בכירים בקרן היסוד, המגבית המאוחדת לישראל כולל אחראי על מבצעים, פיתוח מנהיגות ומנהל החטיבה לארצות דוברות אנגלית.

לאחר שפרש מקרן היסוד, מדזיני המשיך ללמד באוניברסיטאות בישראל לימודי מזרח אסיה, בין השאר בבית הספר לתלמידי חו"ל של האוניברסיטה העברית בירושלים.

ספרו **גולדה: ביוגרפיה פוליטית** זכה לפרס ראש הממשלה בשנת 2010.

בשנת 2016 קיבל מירון מדזיני את אות מסדר השמש העולה על תרומתו לקידום לימודי יפן. מדזיני היה ממקימי החוג למזרח אסיה והראשון שלימד על יפן בארץ.

משנת 1961 עד לפטירתה ב-2010 היה נשוי לירמה (לבית סיניקו), עורכת דין, ולהם ארבעה ילדים.

הסרט "גולדה"
------------

ב-21 באוגוסט 2023 יצא מדזיני למסע בן 3 שבועות בארצות הברית עם במאי הסרט גיא נתיב לרגל יציאת הסרט "גולדה". המסע כלל את מנהטן (טרום בכורה), בוסטון, מילווקי, לוס אנג'לס, יוסטון, דנוור וערים נוספות. הסרט מנסה לעשות חסד עם זכרה של גולדה ולהיטיב עם אחריותה לפרוץ המלחמה.

מספריו
------

* **מפורט ארתור עד הירושימה: עלייתו ונפילתו של המיליטריזם היפני**; אוניברסיטה משודרת, 2006
* **גולדה**: **ביוגרפיה פוליטית**; ידיעות ספרים, 2008
* **למי הבכורה? המאבק על ההגמוניה במזרח אסיה מתום המלחמה הקרה**; אוניברסיטה משודרת, 2009
* **בצל השמש העולה: יפן והיהודים בתקופת השואה**, אוניברסיטה משודרת, 2012
* **טאיוואן – היסטוריה, חברה ופוליטיקה**, הוצאת כרמל, 2020

קישורים חיצוניים
----------------

ויקישיתוף מדיה וקבצים בנושא **מירון מדזיני** בוויקישיתוף
* אילן לוקאץ', ‏בית רה"מ המיתולוגי נפתח מחדש, באתר ‏מאקו‏, 28 בספטמבר 2018

**מכּתביו והרצאותיו**:

* ישראל נוכח דיפלומטיית הפינג־פונג, דבר, 23 באפריל 1971
* משרד החוץ יכול להיות טוב, דבר, 6 באוגוסט 1971
* פרופ' מירון מדזיני על יחסי ראש הממשלה גולדה מאיר והתקשורת, באתר יוטיוב, 16 בפברואר 2014
* הרצאה (מצגת) לוי אשכול: ראש ממשלה מהטובים שידענו, באתר "מ.ת.ג"
* הרצאה (מצגת) אבא אבן: הדיפלומט מספר אחד, באתר "מ.ת.ג"

הערות שוליים
------------

1. ↑  מירון מדזיני באתר האוניברסיטה העברית בירושלים.
2. 1 2  מת הפרשן משה מדזיני, דבר, 17 באוגוסט 1983
3. ↑  עדה כהן, היא לא היתה ילדה ששיחקה הרבה, מעריב, 9 בינואר 1979  
סיגל ברקוביץ, 72 שנות חברות, מעריב, 10 בדצמבר 1986
4. ↑  האורח הופתע, מעריב, 5 בספטמבר 1962
5. ↑  ראו למשל: מירון מדזיני, ראש הממשלה עם חיילי צה"ל בגדה המערבית של הסואץ, דבר, 30 באוקטובר 1973
6. ↑  ד"ר מירון מדזיני מנהל לשכת העתונות הממשלתית, דבר, 21 ביולי 1976
7. ↑  מכרז "תפור לראשות לשכת העתונות הממשלתית, דבר, 27 בספטמבר 1979
8. ↑  אסף גולן, שני ישראלים יקבלו את עיטור מסדר השמש העולה מקיסר יפן, באתר nrg‏, 3 בנובמבר 2016
9. ↑  על אודות החוג ללימודי אסיה קצת היסטוריה באתר האוניברסיטה העברית בירושלים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297467005171
* BIBSYS: 90568309
* BnF: cb12786872t (data)
* CiNii: DA05475297
* GND: 172495628
* ISNI: 0000 0001 0967 3082
* LCCN: n82071941
* NKC: mub2014847093
* NLG: 97875
* NTA: 118804731
* RERO: 02-A006066503
* SUDOC: 221436758
* VIAF: 43183428
* WorldCat: lccn-n82071941

 |